**Echipa de robotică Delta Force, câștigătoare a Campionatului regional de vest**

Delta Force, echipa de robotică a Liceului Național de Informatică, s-a impus la FIRST Tech Challenge, Regionala West, desfășurată la Timișoara la sfârșitul săptămânii, obținând Titlul de Alianță Câștigătoare și Premiul I la categoria Design Award.

Alături de echipa Decebal Tech, partener de alianță, Delta Force a dominat competiția, rămânând neînvinsă în playoff. Evenimentul a reunit 42 de echipe din întreaga regiune, iar meciurile s-au dovedit a fi intense, cu strategii adaptate în ultimul moment și emoții care au ținut participanții „în priză” până la final.

„A fost o competiție intensă, cu meciuri strânse, dar și cu multe momente memorabile. Am format o alianță puternică alături de prietenii noștri de la RO060 DecebalTech, reușind să câștigăm toate meciurile din play-off-uri și să luăm titlul de Winning Alliance. De asemenea, în urma interviurilor cu jurații, ne-a fost acordat premiul Design Award, oferit robotului cu cel mai elegant și eficient design”, a declarat Octavian Dragoș Botoșan, mentorul echipei.

Succesul echipei nu ar fi fost posibil fără efortul mentorilor și sprijinul acordat de sponsori și parteneri, care au contribuit la dezvoltarea tinerilor pasionați de robotică.

„Această victorie nu este doar despre trofee, ci și despre munca noastră, despre sutele de ore petrecute în laborator și despre susținerea părinților, profesorilor și sponsorilor noștri. Fără voi, nu am fi reușit să ajungem aici. Le suntem recunoscători partenerilor noștri educaționali, Liceul National de Informatica Arad și Universitatea Aurel Vlaicu din Arad, pentru sprijinul și susținerea oferite. Le mulțumim voluntarilor, întregii echipe Natie Prin Educatie și Dana Războiu pentru tot efortul depus în organizarea acestui campionat regional și pentru crearea unei experiente de neuitat. Mulțumim sponsorilor, care sunt mereu alături de noi”, a adăugat Octavian Botoșan.

Componența echipei Delta Force:

Mentori principali:

- Botoșan Corina

- Botoșan Octavian

- Barna Florin

Mentor tehnic:

- Rus Robert

Mentori marketing:

- Lucaci Briana

- Cibotariu Ruxandra

Membri echipă:

- Ozarchevici Mihai

- Crețu Vlad

- Mureșan Luca

- Hurubă Rareș

- Ignat Mădălin

- Oțoiu Andrei

- Băcuieț Cătălin

- Cigherean Andrei

- Ghiță Daria

- Pașca David

- Ciobăniță Denis

- Mureșan Elias

- Rus Ianis

- Foltic Matthias

- Vancu Mihaela

- Moldovan Rareș

- Covaci Vlad

- Petruță Darius

Urmează etapa națională!

După acest succes, Delta Force se pregătește pentru etapa națională, care va avea loc în mai puțin de trei săptămâni. Echipa își propune să își îmbunătățească performanțele și să lupte pentru șansa de a reprezenta România pe scena mondială.